ĮSAKYMAS

DĖL ASMENINĖS PAGALBOS POREIKIO NUSTATYMO IR ASMENINĖS PAGALBOS TEIKIMO ŠILALĖS RAJONO SAVIVALDYBĖJE BEI MOKĖJIMO UŽ ASMENINĘ PAGALBĄ ŠILALĖS RAJONO SAVIVALDYBĖJE TVARKOS APRAŠŲ PATVIRTINIMO

2021 m. rugsėjo 9 d. Nr. DĮS-127

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos neįgaliųjų socialinės integracijos įstatymo 16 straipsnio 2 dalies 6 punktu, 251 straipsnio 2 dalimi, Asmeninės pagalbos poreikio nustatymo ir asmeninės pagalbos teikimo tvarkos aprašu, Neįgaliojo mokėjimo už asmeninę pagalbą dydžio nustatymo tvarkos aprašu, patvirtintais Lietuvos Respublikos socialinės apsaugos ir darbo ministro 2021 m. liepos 1  d. įsakymu Nr. A1-478 „Dėl Lietuvos Respublikos neįgaliųjų socialinės integracijos įstatymo 251 straipsnio įgyvendinimo“:

1. T v i r t i n u:

1.1. Asmeninės pagalbos poreikio nustatymo ir asmeninės pagalbos teikimo Šilalės rajono savivaldybėje tvarkos aprašą (pridedama);

1.2. Mokėjimo už asmeninę pagalbą Šilalės rajono savivaldybėje tvarkos aprašą (pridedama).

2. N u s t a t a u Šilalės rajono savivaldybės gyventojams perkamos ar finansuojamos asmeninės pagalbos maksimalų valandinį įkainį – 11,91 Eur.

3. P a v e d u:

3.1.Šilalės rajono socialinių paslaugų namams teikti asmeninę pagalbą Šilalės rajono savivaldybės gyventojams, užtikrinant teikiamos paslaugos kokybę;

3.2. Šilalės rajono savivaldybės administracijos Biudžeto ir finansų skyriui, vadovaujantis Lietuvos Respublikos įstatymais ir kitais teisės aktais, apskaityti valstybės biudžeto lėšas asmeninei pagalbai teikti ir administruoti;

3.3. Šilalės rajono savivaldybės administracijos Turto ir socialinės paramos skyriui atlikti įsakymo vykdymo kontrolę.

4. Į p a r e i g o j u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius                                                                       Tadas Bartkus